FájdalomKözpont.hu Létrehozva: 2017.02.01 Módosítva: 2017.07.04
Akinek már volt napokig, hetekig, sőt hónapokig tartó derékfájdalma, az jól tudja, hogy ez a fájdalom elviselhetetlenné teszi a nappalokat, az éjszakákat, kihat a munkára és a magánéletre egyaránt. Nem is csoda, hogy mindent megteszünk azért, hogy a fájdalmainkat megszüntessük. Otthoni lehetőségeink azonban korlátozottak, hiszen a jól ismert fájdalomcsillapító módszerek, gyógyszerek csak ideig-óráig működnek, és a fájdalom ismét visszatér. Arról kérdeztük dr. Arnold Dénes Arnoldot, a FájdalomKözpont fájdalomspecialistáját, hogy milyen megoldás létezik az elhúzódó derékfájdalom tartós megszüntetésére.
A derékfájdalomnak számos oka lehet. A gerinc sérülései, traumái pl. a csigolyatörés okozta fájdalom, az akut fájdalmak körébe sorolható. Ennél sokkal gyakoribbak azonban a gerincet érintő, degeneratív elváltozások (elhasználódás, öregedés, kopás, gyulladás) miatt kialakuló krónikus fájdalmak. Ezek között szerepel a porckorongsérv illetve porckorong-kitüremkedés, a gerinc kisízületeinek kopása, a csontritkulás, az izomhúzódás, a gerincferdülés és a helytelen tartás miatti izomfeszülés. Mivel az akut és a krónikus fájdalom természete teljesen más, ezért kezelésüket is más oldalról kell megközelíteni. Az elhúzódó derékfájdalom csillapítása mellett meg kell szüntetni a gyulladást, helyre kell állítani a szöveti struktúrát, regenerálni kell a lágyrészeket, hidratálni kell a porckorongokat és visszaállítani a normál mozgásfunkciókat. „Tapasztalataim szerint erre kiváló módszer a természetes fájdalomcsillapítás, amellyel rendkívül jó és tartós eredményeket lehet elérni a felsorolt területeken” – osztja meg véleményét dr. Arnold Dénes Arnold, fájdalomspecialista.
További Híreink >>>>>>